**Приложение V: Списък на актовете, които се предвижда да бъдат отменени**

| **№**  | **Област на политиката** | **Наименование** | **Мотиви за отмяната** |
| --- | --- | --- | --- |
|  | Морско дело и рибарство | Регламент (ЕО) № 1300/2008 на Съвета от 18 декември 2008 г. за създаване на многогодишен план за запаса от херинга, намиращ се на запад от Шотландия, и за риболовните дейности по експлоатация на този запас | Планът относно херингата е изгубил своята актуалност, що се отнася до референтните равнища, и вече не се прилага. Следователно той може да бъде отменен. |
|  | Данъчно облагане и митници | Директива 79/802/ЕИО на Комисията от 6 септември 1979 г. относно стоки, поставени под режим активно усъвършенстване, които, ако бъдат внесени, за да бъдат пуснати в свободно обращение, ще се ползват от благоприятни тарифни режими по причина на специфичното им крайно предназначение  | Директивата е излишна, тъй като стоките в режим специфична употреба попадат в обхвата на Регламента относно общата тарифа (Регламент 2658/87, приложение I); освен това както режимът активно усъвършенстване, така и режимът специфична употреба понастоящем се уреждат от Митническия кодекс на Съюза (МКС). |
|  | Правосъдие и вътрешни работи | Общо действие 98/699/ПВР относно прането на пари, идентифицирането, проследяването, замразяването, изземването и конфискацията на средствата и приходите от престъпна дейност | Този инструмент бе изцяло заменен от Директива 2014/42/ЕС за обезпечаване и конфискация на средства и облаги от престъпна дейност за всички държави членки, участващи в директивата (всички с изключение на Дания и Обединеното кралство). Повечето от неговите разпоредби вече бяха заменени от Рамково решение 2001/500/ПВР относно прането на пари, идентифицирането, проследяването, замразяването, изземването и конфискацията на средствата и приходите от престъпна дейност, което се прилага и за Дания и Обединеното кралство. Останалите разпоредби са общи препоръки без задължителен характер, които в момента се прилагат само за Дания и Обединеното кралство. |